CELEX: 62017CN0598
Language: el
Date: 2017-10-16 00:00:00
Title: Υπόθεση C-598/17: Αίτηση προδικαστικής αποφάσεως την οποία υπέβαλε το Gerechtshof ’s-Hertogenbosch (Κάτω Χώρες) στις 16 Οκτωβρίου 2017 — A-Fonds κατά Inspecteur van de Belastingdienst

22.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/20
            
         Αίτηση προδικαστικής αποφάσεως την οποία υπέβαλε το Gerechtshof ’s-Hertogenbosch (Κάτω Χώρες) στις 16 Οκτωβρίου 2017 — A-Fonds κατά Inspecteur van de Belastingdienst
   (Υπόθεση C-598/17)
   (2018/C 022/30)
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof ’s-Hertogenbosch
   
      Διάδικοι στην υπόθεση της κύριας δίκης
   
   
      Εκκαλών: A-Fonds
   
      Εφεσίβλητος: Inspecteur van de Belastingdienst
   
      Προδικαστικά ερωτήματα
   
   
               1)
            
            
               Αποτελεί η διεύρυνση του πεδίου εφαρμογής υφιστάμενου καθεστώτος ενισχύσεων, ως αποτέλεσμα της επιτυχούς επικλήσεως από υποκείμενο στον φόρο του δικαιώματος ελεύθερης κυκλοφορίας των κεφαλαίων κατά την έννοια του άρθρου 56 ΣΕΚ (νυν άρθρου 63 ΣΛΕΕ), νέα ενίσχυση συνιστάμενη στην τροποποίηση υφιστάμενου καθεστώτος ενισχύσεων;
            
         
               2)
            
            
               Σε περίπτωση καταφατική απαντήσεως, εμποδίζει η αποστολή που το εθνικό δικαστήριο έχει κατά το άρθρο 108, παράγραφος 3, ΣΛΕΕ τη χορήγηση σε υποκείμενο στον φόρο φορολογικού πλεονεκτήματος το οποίο ο υποκείμενος στον φόρο δύναται να αξιώσει δυνάμει του άρθρου 56 ΣΕΚ (νυν άρθρου 63 ΣΛΕΕ), ή πρέπει το εθνικό δικαστήριο να κοινοποιήσει στην Επιτροπή τη σχεδιαζόμενη δικαστική απόφαση για τη χορήγηση του πλεονεκτήματος αυτού, ή πρέπει το εθνικό δικαστήριο να προβεί σε οποιαδήποτε άλλη πράξη ή να λάβει οποιοδήποτε άλλο μέτρο, λαμβανομένου υπόψη του καθήκοντος ελέγχου που έχει δυνάμει του άρθρου 108, παράγραφος 3, ΣΛΕΕ;